**КЫРГЫЗ РЕСПУБЛИКАСЫНЫН БИЛИМ БЕРҮҮ**

**ЖАНА ИЛИМ МИНИСТИРЛИГИ**

Кыргыз Республикасынын

Билим берүү жана илим министрлигинин

2021-жылдын "\_\_\_" \_\_\_\_\_\_\_\_\_\_\_\_\_\_ № \_\_\_\_\_\_\_

буйругуна тиркеме

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

 **ДАЯРДОО БАГЫТЫ: 571200**

**Маданий жана табигый мурастар объектилерин коргоо**

**жана музеология**

**Академиялык даражасы: МАГИСТР**

 **БИШКЕК -2021**

**1. Жалпы жоболор**

1.1. Жогорку кесиптик билим берүүнүн «**Маданий жана табигый мурастар объектилерин сактоо жана музеология**» 571200 багыты боюнча ушул Мамлекеттик билим берүү стандарты «Билим берүү жөнүндө» Кыргыз Республикасынын [Мыйзамына](http://cbd.minjust.gov.kg/act/view/ky-kg/1216?cl=ky-kg) жана Кыргыз Республикасынын Министрлер Кабинети билим берүү жаатындагы аныктаган тартипте башка ченемдик укуктук актыларына ылайык, укуктуу мамлекеттик орган тарабынан иштелип чыккан жана Кыргыз Республикасынын Өкмөтү аныктаган тартипте бекитилген.

Бул Мамлекеттик билим берүү стандартын аткаруу магистрлерди даярдоо боюнча кесиптик билим берүү программаларды ишке ашыруучу бардык жождор үчүн уюштуруучулук-укуктук формаларына карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар.**

Жогорку кесиптик билим берүүнүн ушул Мамлекеттик билим берүү стандартында «Билим берүү жөнүндө» Кыргыз Республикасынын [Мыйзамында](http://cbd.minjust.gov.kg/act/view/ky-kg/1216?cl=ky-kg) жана Кыргыз Республикасы жогорку кесиптик билим берүү жаатында белгиленген тартипте кабыл алган эл аралык келишимдерге ылайык терминдер жана аныктамалар пайдаланылат.

* **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун жөнгө салуучу окуу-методикалык документтердин жыйындысы;
* **даярдоонун багыты** - ар түрдүү профилдеги, фундаменталдуу даярдоонун окшоштугунун негизинде интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профили** - негизги билим берүү программасынын конкреттүү бир түргө багытталышы жана (же) кесиптик иш объектиси;
* **компетенция** - белгилүү бир чөйрөдө натыйжалуу иштөөсү үчүн зарыл болгон студенттин билим даярдыгына алдын ала коюлуучу социалдык талаптар;
* **бакалавр** – магистратурага кирүүгѳ жана кесиптик ишмердүүлүгүн ишке ашырууга укук берген жогорку билим берүүдѳгү квалификациялык деӊгээл;
* **магистр** – аспирантурага жана (же) базалык докторантурага (PhD/ профили боюнча) тапшырууга жана кесиптик ишмердүүлүгүн ишке ашырууга укук берген жогорку билим берүүдѳгү квалификациялык деӊгээл;
* **кредит (зачеттук бирдик**) - негизги кесиптик билим берүү программасынын иш жүгүнүн шарттуу ѳлчѳмү;
* **окутуунун натыйжалары** - негизги билим берүү программасы боюнча окутуунун натыйжасында ээ болгон компетенциялар;
* **теӊдѳѳ курстары** - багыт боюнча магистрлерди даярдоодо негизги билим берүү программасын өздөштүрүү үчүн талап кылынган базалык кесиптик билимге жана компетенцияга ээ болуу үчүн биринчи окуу жылында тиешелүү багыт (адистик) боюнча базалык билимге ээ болбогон студенттердин-магистранттардын өздөштүргөн дисциплиналары;
* **жалпы илимий компетенциялар** – кесиптик иштин бардык түрлѳрү (же кѳпчүлүгү) үчүн жалпы болуп саналган мүнѳздѳмѳлѳрдү билдирет: окууга, талдоого жана синтез кылууга ж.б. жѳндѳмдүүлүк;
* **инструменталдык компетенция** – таанып билүү жѳндѳмдү, идеяларды жана ойлорду түшүнүү жана пайдалана билүү жѳндѳмдѳрүн камтыйт; методикалык жѳндѳм, айлана-чѳйрѳнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жѳндѳмү; технологиялык жѳндѳм, техниканы пайдалана билүүгѳ, компьютерди билүүгѳ жана маалыматтык башкарууга байланышкан жѳндѳмдѳр; лингвистикалык жѳндѳмдѳр, коммуникациялык копметенция;
* **социалдык-инсандык жана жалпы маданий компетенциялар** – ой-сезимдердин жана мамилесин билдирүүгѳ, сын кѳз менен ой жүгүртүүгѳ жана ѳзүнѳ баа берүүгѳ байланышкан жеке сапаттар, ошондой эле социалдык ѳз ара байланыш жана кызматташу процесстерине, топтор менен иштеше билүүгѳ, социалдык жана этикалык милдеттенмелерди кабыл алууга байланышкан жѳндѳмдѳр;
* **кесиптик стандарт** – кесиптик иштин конкретүү түрүнүн чегинде анын мазмунуна жана сапатына карата талаптарды белгилѳѳчү, кызматкер кайсы иште болсо да, кайсыл уюмда болсо да ѳзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**даярдоонун багыты** - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**1.3. Кыскартуулар жана белгилөөлөр.**

Ушул Мамлекеттик билим берүү стандартында төмөндөгү кыскартуулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты (мындан ары - ЖКББ МББС) **«Маданий жана табигый мурастар объектилерин сактоо жана музеология» 571200** даярдоо багыты боюнча негизги билим берүү программаларын ишке ашыруудагы милдеттүү нормалардын, эрежелердин жана талаптардын жыйындысы жана магистрлерди даярдоодо уюштуруучулук-усулдук документтерди иштеп чыгуу, лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - ЖОЖдор), уюштуруучулук-укуктук формаларына карабастан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** Жогорку кесиптик билим берүүнүн **« Маданий жана табигый мурастар объектилерин сактоо жана музеология » 571200** багыты боюнча ушул Мамлекеттик билим берүү стандартын негизги пайдалануучулар төмөнкүлөр болуп саналат:

* жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;
* жождун ушул даярдоо багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу магистранттар;
* тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;
* Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;
* жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;
* аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу ыйгарым укуктуу мамлекеттик органдары;

уюмду жана билим берүү программаларды аккредитациялоону жүзөгө ашыруучу аккредитациялык агенттиктер.

**2.3. Абитуриенттердин даярдыгынын деңгээлине талаптар**

2.3.1. «Магистр» академиялык даражасын ыйгаруу менен жогорку кесиптик билим алууга талапкер абитуриенттин билим деңгээли тийиштүү багыт боюнча «бакалавр» академиялык даражасы ыйгарылган же өз адистиги боюнча «адис» квалификациясы ыйгарылган жогорку кесиптик билим.

2.3.2. Абитуриенттин тийиштүү багыт боюнча «бакалавр» академиялык даражасы ыйгарылган жогорку кесиптик билими же "адис" квалификациясы ыйгарылган жогорку кесиптик билими тууралуу мамлекеттик үлгүдөгү документи болушу керек.

Тектеш багыттардын жана адистиктердин тизмесин ОМБ аныктайт.

**3. Даярдоонун багыттарынын жалпы мүнөздөмөсү**

3.1. Кыргыз Республикасында «**Маданий жана табигый мурастар объектилерин сактоо жана музеология**» 571200даярдоо багыты боюнча тѳмѳнкүлѳр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө «бакалавр» академиялык даражасы ыйгарылуу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө «магистр» академиялык даражасы ыйгарылуу менен жогорку билими тууралуу диплом берилет.

 Магистрлерди даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

3.2. Күндүзгү окуу формасындагы жалпы орто же кесиптик орто билими базасында **«Маданий жана табигый мурастар объектилерин сактоо жана музеология» 571200** магистрлерин даярдоодо ЖКББ НББПны өздөштүрүү 6 жылдан кем эмес, «бакалавр» академиялык даражасы ыйгарылган, жогорку кесиптик билимдин базасында 2 жылдан кем эмес ченемдик мөөнөттү түзөт.

Квалификация (бакалавр) ыйгаруу менен ырасталган жогорку кесиптик билим берүү негизинде магистрлерди даярдоодо күндүзгү-сырттан (кечки) жана сырттан окуу формалары боюнча, ошондой эле окутуунун ар түрдүү формалары айкалышкан учурда ЖКББ НББП өздөштүрүү мөөнөттөрү жож тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу жарым жылга узартылат.

"Адис" квалификациясын ыйгаруу менен ырасталган, толук жогорку кесиптик билимдин базасында магистрлерди даярдоо боюнча ЖКББ НББПсын ѳздөштүрүү бир жылдан кем эмес мѳѳнѳттү түзөт.

Бакалаврларды жана адистиктерди даярдоонун Тектеш эмес багыттар боюнча жогорку кесиптик билими бар абитуриенттер үчүн тиешелүү багыт боюнча магистрлерди даярдоонун ЖКББ НББП өздөштүрүү мөөнөтү базалык кесиптик билимин жана компетенциясын түзүүчү теӊдештирүүчү курстарды ѳздѳштүрүүнүн эсебинен билим берүү программасын өздөштүрүү мөөнөтүнѳ байланыштуу жогорулайт.

Билим алуунун формасына карабастан жеке окуу планы боюнча окутууда окуунун мѳѳнѳтүн ЖОЖ ѳз алдынча белгилейт.

Ден соолугунун мүмкүнчүлүгү чектелүү адамдарды жеке окуу планы боюнча окутууда ЖОЖ мѳѳнѳттүү билим алуунун тийиштүү формасы боюнча аныкталган убакытка салыштырмалуу узартууга укуктуу. Магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Жалпы орто же кесиптик орто билими базасы менен күндүзгү окуу формасында магистрлерди даярдоодогу ЖКББ НББПны өздөштүрүүнүн жалпы иш жүгү 360тан кем эмес кредиттерди (зачёттук бирдикти) жана «бакалавр» академиялык даражасы ыйгарылган, жогорку кесиптик билимдин базасында 120дан кем эмес кредитти түзөт.

Күндүзгү окуу формасы боюнча окуу жылындагы ЖКББ НББПнын иш жүгү 60 кредитти түзѳт.

Бир окуу семестринин иш жүгү 30дан кем эмес кредитти түзѳт (окуу процесси эки семестрлик болуп жүргүзүлгөн учурда).

Бир кредит (зачёттук бирдик) студенттин окуу ишинин 30 саатына барабар (анын ичине анын аудиториялык, өз алдынча иштери жана аттестациянын бардык түрлөрү кирет).

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан учурдагы иш жүгү окуу жылы үчүн 48ден кем эмес кредитти түзөт.

3.4. **ЖКББ НББПнын инсанды окутуу жана тарбиялоо жаатындагы даярдоонун «Маданий жана табигый мурастар объектилерин сактоо жана музеология» 571200 багыты боюнча максаттары.**

3.4.1. **«Маданий жана табигый мурастар объектилерин сактоо жана музеология» 571200** багыты боюнча ЖКББ НББПнын окутуу жаатындагы максаты төмөндөгүлөр болуп эсептелинет: бүтүрүүчүгө тандап алган ишмердүүлүк чөйрөсүндө анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү универсалдуу жана предметтик-адистештирилген компетенциялары ийгиликтүү иштөөгө мүмкүнчүлүк берүүчү гуманитардык, социалдык, экономикалык, математикалык жана табигый илимдердин негиздерине даярдоо, жогорку профессионалдуу профилдеги (бакалавр деңгээлинде), терең профессионалдуу (магистр деңгээлинде), атайын кесиптик (адис деңгээлинде) билим алуу,.

3.4.2. **«Маданий жана табигый мурастар объектилерин сактоо жана музеология» 571200** даярдоо багыты боюнча ЖКББ НББПнын инсанды тарбиялоо жаатындагы максаты төмөнкүлөр:

Магистрлердин социалдык-инсандык сапаттарын калыптандыруу:

* максатка умтулгандык
* уюшкандык
* эмгекчилдик
* жоопкерчиликтүүлүк
* жарандуулук
* коммуникативдүүлүк
* толеранттуулук
* жалпы маданиятын жогорулатуу ж.б.

**3.5. Бүтүрүүчүлөрдүн кесиптик иш чөйрөсү.**

 **«Маданий жана табигый мурастар объектилерин сактоо жана музеология» 571200** магистратурасын бүтүрүүчүлөрдүн кесиптик иш чөйрөсү төмөнкү мекемелерде иштөөнү камтыйт: музеология жана социалдык-гуманитардык билимдер, маданий саясат, маданий жана табигый мурастарды башкаруу, музей жана көргөзмө ишмердиги, билим берүү.

3.6. Магистрлердин кесиптик иш объектилери:

 **«Маданий жана табигый мурастар объектилерин сактоо жана музеология» 571200** магистратурасын бүтүрүүчүлөрдүн кесиптик ишмердигинин объектилери төмөнкүлөр болуп саналат:

* Музей ишинин жана коллекциялоонун тарыхы, теориясы жана методикасы;
* Маданий жана тарыхый мурас, аны сактоо жана актуалдаштыруу;
* Музейлердин жана музей тибиндеги мекемелердин пайда болушу, өнүгүшү жана иши;
* Музей коммуникациясынын формалары жана каражаттары;
* Музей каражаттары менен агартуу жана билим берүү;

Бүтүрүүчүлөр кесиптик ишмердүүлүгүн, алардын билиминин жана алган компетенцияларынын деңгээли кызматкерлердин квалификациясынын талаптарына ылайык келген шарттарда кесиптик ишмердүүлүктүн башка чөйрөлөрүндө жана (же) тармактарында жүзөгө ашыра алышат.

3.7. «**Маданий жана табигый мурастар объектилерин сактоо жана музеология** » 571200даярдоо багыты боюнча магистрлеркесиптик ишмердиктин төмөнкү түрлөрүнө даярдалат:

* илимий-изилдөөчүлүк;
* педагогикалык;
* уюштуруучулук-башкаруучулук.
* маданий-агартуучулук;
* долбоорлоо
* технологиялык

Магистрдин кесиптик ишмердигинин негизги түрлөрү окутуучу, илимий кызматкер, архив, музей, китепкана кызматкери, эксперт жана анализдөөчү, мамлекеттик жана муниципалдык кызматкер, массалык маалымат каражаттарынын чыгармачыл кызматкери, тарыхый-маданий жана таанытуучу туризм боюнча адис катары иштөө менен байланышкан.

Магистр даярдалып жаткан кесиптик ишмердиктин так түрү жогорку окуу жайы тарабынан тиешелүү кесиптик стандарттын (эгер болсо) негизинде же жогорку окуу жайдын илимий-педагогикалык кызматкерлер жана иш берүүчүлөр бирикмеси менен бирдикте иштеп чыгылат.

3.8. «Музеология» 571200 даярдоо багыты боюнча магистр магистратуранын НББП профилдик багытына жана кесиптик ишмердиктин түрүнө ылайык төмөндөгү кесиптик милдеттерди чечүүгө даярдалууга тийиш:

***Илимий-изилдөөчүлүк ишмердик:***

* фундаменталдык илимдердин билимдерин өз илимий-изилдөө ишмердигинде пайдалануу;
* маданий мурасты изилдөө, сактоо жана актуалдаштыруу чөйрөсүндө проблемаларды өз алдынча аныктоо жана чечүү;
* изилдөөнүн натыйжаларын ар түрдүү формаларда алып чыгуу;
* илимий изилдөөлөрдүн натыйжаларын пайдалануу боюнча практикалык сунуштарды даярдоо көндүмдөрүн колдонуу;
* өз кесиптик ишмердигинде эксперттик баа берүүнү жүргүзүү;

***педагогикалык ишмердик:***

* тарых жана коомдук дисциплиналарды, музей таанууну, музеология менен маданий жана табият мурастарын жалпы билим берүүчү мектепте, атайын орто билим берүүчү жана жогорку окуу жайларында окутууда педагогикалык ишмердиктин негиздеринин билимдерин практикалык көндөмдөрүн пайдалануу;
* окуу процессинде заманбап маалыматтык-коммуникациялык технологияларды пайдалануу; ***уюштуруучулук-башкаруучулук ишмердикте:***
* коллективди башкаруу боюнча проблемаларды коюу жана милдеттерди чечүү, персонал менен иштөө ыкмаларына, персоналды, эмгектин натыйжалуулугун жана сапатын баалоо ыкмаларына ээ болуу;
* кабыл алынуучу уюштуруучулук-башкаруучулук чечимдердин шарттарына баа берүү жана натыйжаларын прогноздоо;

***маданий-агартуу ишмердүүлүк:***

* тарыхый-маданий мурас мекемелеринин жана уюмдарынын (архивдер, музейлер ж.б.) ишмердигинде тарыхый-маданий, тарыхый-аймак таануучулук функцияларды ишке ашыруу;
* музей аудиториясы менен иштөөнүн жаңы формаларын иштеп чыгуу;
* маданий-билим берүүчүлүк программаларды ишке ашыруу;
* педагогикалык ишмердикке даярдануу;

***долбоорлоо ишмердигинде:***

* музей ишмердигинин негизги багыттарын долбоорлоо;
* инновациялык долбоорлорду ишке ашыруу, алардын натыйжаларына баа берүү;

**технологиялык ишмердикте:**

* маалыматты иштетүүнүн жана итерпретациялоонун заманбап ыкмаларын пайдалануу;
* кесиптик ишмердикте маалыматтык технологияларды пайдалануу.

**4. НББПны ишке ашыруунун шарттарына карата жалпы талаптар.**

4.1.1. Жогорку окуу жайлары даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча эмгек рыногунун керектөөлөрүн эсепке алуу менен тийиштүү мамлекеттик билим берүү стандартынын негизинде иштелип чыгылат.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, Жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолу жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегияларын иштеп чыгууда;
* билим берүү программаларын мезгил-мезгили менен рецензиялоодо, мониторинг жүргүзүүдө;
* так ыңгайлаштырылган критерийлердин негизинде студенттердин билимдеринин жана жөндөмдүүлүктөрүнүн, бүтүрүүчүлөрдүн компетенцияларынын деңгээлин баалоонун объективдүү процедураларын иштеп чыгууда;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү програмаларын жетиштүү ресурстар менен камсыз кылууда, аларды колдонуунун натыйжалуулугун (анын ичинде окуп жаткандарды сурамжылоо менен да) көзөмөлдөөдө;
* өз ишин (стратегиясын) баалоо жана башка билим берүү мекемелери менен салыштыруу үчүн ыңгайлаштырылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн ишмердигинин жыйынтыктары, пландары, инновациялар тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, утурумдук жана жыйынтык мамлекеттик аттестациясын камтышы керек. Баалоочу каражаттардын базаларын жож иштеп чыгат жана бекитет.

Бүтүрүп чыгаруучу квалификациялуу иштердин мазмунуна, көлөмүнө жана структурасына карата талаптар ЖОЖ белгилеген тартиби боюнча аныкталат.

4.1.3. НББПны иштеп чыгууда жождун бүтүрүүчүлөрдү социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүп мүмкүнчүлүктөрү аныкталуусу керек. ЖОЖдун социо-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жождун НББПда магистрант тандай турган дициплиналар болууга тийиш. Студенттин каалоосу боюнча дисциплиналарды түзүүнүн тартибин Жождун окумуштуулар кеңеши аныктайт.

4.1.5. Жож магистранттарды өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө магистранттарды алардын укуктары жана милдеттери менен тааныштырууга, алар тандап алган дициплиналар алар үчүн милдеттүү болуп эсептелинерин, ал эми алардын жалпы сааты окуу планында каралгандан кем болбошу керектигин түшүндүрүүгө милдеттүү.

4.2. Магистранттардын НББПны ишке ашыруудагы укуктарына жана милдеттерине карата жалпы талаптар.

4.2.1. Магистранттар тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Магистрант өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө магистранттар өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Магистранттар жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Магистранттын окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен белгиленет.

Жумасына аудиториялык сабактардын күндүзгү окуу формасындагы көлөмүн ЖКББнын деңгээлин жана даярдоонун багытынын спецификасын эсепке алуу менен, ар бир окуу дисциплинасын үйрөнүүгө бөлүнгөн жалпы көлөмдүн 40%ы чектеринде мамлекеттик билим берүү стандарты аныктайт.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес жана дипломдон кийинки 4 жумалык өргүү.

5. Магистрлерди даярдоонун НББПсынын талаптары

 5.1. Магистрлерди даярдоонун НББПсын өздөштүрүүнүн натыйжаларына карата талаптар.

Даярдоонун «Музеология» 571200 багыты боюнча бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8. пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

***а) универсалдык***:

***- жалпы шгимий (ЖИК)***

ЖИK-1- дисциплиналар аралык жана инновациялык мамиленин негизинде жарандык демократиялык коомду өнүктүрүүгө, социалдык адилеттүүлүктү камсыздоого, дүйнөгө көз караш боюнча, социалдык жана инсандык маанилүү проблемаларды чечүүгө багытталган стратегиялык милдеттерди талдоого жана чечүүгө жөндөмдүү;

***- инструменталдык (ИК):***

ИK-1 – профилдик жана чектеш тармактардын деңгээлинде чет тилдердин биринде кесипкөйчүлүк талаш-тартыштарды жүргүзүүгө жөндөмдүү;

ИK-2- инновациялык жана илимий ишмердикте пайдалануу үчүн маалыматтык технологияларды жана маалыматтарды пайдалануу менен жаңы билимдерди табууга жөндөмдүү;

***- социалдык-инсандык жана жалпы маданий (СИЖМК)***

СЖK-1- Максатка жетүү үчүн эксперттик/кесиптик топтордун/ уюмдардын ишмердигин уюштурууга жөнөмдүү;

***б) кесиптик (КК)***

***илимий изилдөөчүлүк ишмердикте:***

КК-1 - фундаменталдык илимдердин билимдерин өз илимий-изилдөө ишмердигинде пайдаланууга жөндөмдүү;

КК-2 - маданий мурасты изилдөө, сактоо жана актуалдаштыруу чөйрөсүндө проблемаларды өз алдынча аныктоо жана чечүүгө жөндөмдүү;

КК -3 - изилдөөнүн натыйжаларын ар түрдүү формаларда алып чыгууга даяр;

КК-4 - илимий изилдөөлөрдүн натыйжаларын пайдалануу боюнча практикалык сунуштарды даярдоо көндүмдөрүн колдонууга даяр;

КК-5 - өз кесиптик ишмердигинде эксперттик баа берүүнү жүргүзө алат;

***педагогикалык ишмердик:***

КК-6 - тарых жана коомдук дисциплиналарды, музей таанууну, музеология менен маданий жана табият мурастарын жалпы билим берүүчү мектепте, атайын орто билим берүүчү жана жогорку окуу жайларында окутууда педагогикалык ишмердиктин негиздеринин билимдерин практикалык көндөмдөрүнө ээ;

КК-7 - окуу процессинде заманбап маалыматтык-коммуникациялык технологияларды пайдаланууга жөндөмдүү;

***уюштуруучулук-башкаруучулук ишмердикте:***

КК-8 - коллективди башкарууга даяр, персонал менен иштөө ыкмаларына, персоналды, эмгектин натыйжалуулугун жана сапатын баалоо ыкмаларына ээ;

КК-9 - кабыл алынуучу уюштуруучулук-башкаруучулук чечимдердин шарттарына баа берүүгө жана натыйжаларын прогноздоого даяр;

***маданий-агартуу ишмердүүлүк:***

КК-10 - тарыхый-маданий мурас мекемелеринин жана уюмдарынын (архивдер, музейлер ж.б.) ишмердигинде тарыхый-маданий, тарыхый-аймак таануучулук функцияларды ишке ашырууга жөндөмдүү;

КК-11 - музей аудиториясы менен иштөөнүн жаңы формаларын иштеп чыгууга жөндөмдүү;

* КК-12 - маданий-билим берүүчүлүк программаларды ишке ашырууга даяр;
* КК-13 - педагогикалык ишмердикке даяр;

***долбоорлоо ишмердигинде:***

КК-14 - музей ишмердигинин негизги багыттарын долбоорлоого даяр;

КК-15 - инновациялык долбоорлорду ишке ашырууга, алардын натыйжаларына баа берүүгө даяр;

**технологиялык ишмердикте:**

КК-16 - маалыматты иштетүүнүн жана итерпретациялоонун заманбап ыкмаларын пайдаланууга даяр;

КК-17 - кесиптик ишмердикте маалыматтык технологияларды пайдаланууга даяр.

Профиль 5 аталыштан көп эмес сандагы кошумча кесиптик компетенциялар менен толукталат жана ал жож тарабынан өз алдынча аныкталат.

Компетенциялардын тизмеси квалификациялардын улуттук алкагынын, квалификациялардын тармактык/секторалдык алкагынын жана кесиптик стандарттардын (бар болсо) негизинде аныкталат.

**5.2 Магистрлерди даярдоонун НББП түзүмүнө талаптар**

Магистрлерди даярдоо НББП түзүмүнө төмөнкү блоктор (таблица) кирет:

1-блок - дисциплиналар (модулдар).

2-блок - практика.

3-блок – мамлекеттик жыйынтыктоочу аттестация.

|  |  |
| --- | --- |
| **Магистрди даярдоо НББП түзүмү** | **Магистрлерди даярдоо НББП жана анын блокторунун кредит көлөмү** |
| 1-блок  | Дисциплиналар (модулдар) | 75-80 |
| 2-блок  | Практика | 30 |
| 3-блок  | Мамлекеттик жыйынтыктоочу аттестация | 10 |
| Магистрлерди даярдоонун НББП көлөмү  | 120 |

Жож мамлекеттик билим берүү стандартынын талаптарына ылайык магистрди даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгѳ жоопкерчилик тартат.

Дисциплиналардын (модулдардын) топтомун жана алардын магистрди даярдоодогу НББПнын белгилүү бир блогуна тиешелүү иш жүгүн жож улуттук квалификациянын алкактарында каралган окутуунун натыйжаларынын жыйындысы түрүндѳ аны ѳздѳштүрүүнүн талаптарын эске алуу менен ушул блок үчүн белгиленген кѳлѳмдѳ ѳз алдынча аныктайт.

 5.2.1. 2-блок "Практика" окуу практикасын (киришүү, технологиялык, илимий-изилдөө иштери) жана өндүрүштүк (долбоордук, эксплуатациялык, педагогикалык, илимий-изилдөө) практиканы камтыйт.

 Жож практиканын бир же бир нече түрүн тандап алууга укуктуу, ошондой эле белгиленген кредиттердин чегинде кошумча практиканын түрүн өткөрө алат.

5.2.2. 3-блок мамлекеттик экзамендерди тапшырууга даярданууну жана тапшырууну, магистрдик диссертацияны даярдоону жана коргоону камтыйт.

5.2.3. Магистрлерди даярдоо НББП алкагында милдеттүү жана тандалма бөлүк каралат.

 Жалпы илимий, универсалдуу, социалдык-жеке, жалпы маданий жана кесиптик компетенттүүлүктү калыптандырууну камсыз кылган дисциплиналар жана практикалар магистрлерди даярдоо үчүн НББПнын милдеттүү бөлүгүнө кирет (улуттук квалификациянын алкактык деңгээлдерин эске алуу менен).

 Мамлекеттик аттестациянын көлөмүн эсепке албаганда, милдеттүү бөлүктүн көлөмү магистрлерди даярдоо үчүн жалпы билим берүү программасынын жалпы көлөмүнүн 40 пайызынан ашпашы керек.

 Магистрлерди даярдоо үчүн НББП тандоо бөлүгүндө студенттер тийиштүү багытта дисциплиналарды тандай алышат, ошондой эле башка багыттагы магистрлерди даярдоо НББП дисциплиналарды тандоого уруксат берилет.

 5.2.4. Университет ден-соолугунун мүмкүнчүлүктөрү чектелүү адамдарга (алардын арызы боюнча) алардын психологиялык жана дене мүчөлөрүнүн өнүгүүсүнүн өзгөчөлүктөрүн, жеке мүмкүнчүлүктөрүн эске алуу менен, НББП магистрлерди даярдоо үчүн окууга мүмкүнчүлүк бериш керек жана зарыл болгон учурда, бул адамдардын өнүгүүсүнүн бузулушун түзөтүүнү жана социалдык ыңгайлашуусун камсыз кылуучу программага кошууга тийиш.

**5.3.Магистрды даярдоонун НББП ишке ашыруунун шарттарына карата талаптар.**

**5.3.1.Окуу процессин кадрдык камсыз кылуу.**

Магистрлерди даярдоонун негизги билим берүү программасын ишке ашыруу квалификациялуу педагогикалык кадрлар тарабынан жүргүзүлүшү керек, кандидаттык же дисциплиналардын 60%ы илимдин кандидаттары жана докторлору тарабынан окулууга тийиш.

Магистрлик программанын илимий мазмунуна жана билим берүү бөлүгүнө жалпы жетекчиликти профессор же илимдин доктору ишке ашырууга тийиш; бир профессор же илимдин доктору экиден ашпаган магистрлик программага жетекчилик кыла алат; ЖОЖ окумуштуулар кеңешинин чечими менен магистрлик программаны доцент окумуштуулук наамы бар илимдин кандидаты жетектей алат.

Магистранттарга түздөн-түз жетекчиликти илимий даражасы жана (же) окумуштуулук наамы бар же бул жаатта жетекчилик тажрыйбасы бар илимий жетекчи ишке ашырат; бир илимий жетекчи 3төн ашпаган магистрантка жетекчилик кыла алат (жож окумуштуулар кеңеши тарабынан аныкталат).

**5.3.2.Окуу процессин окуу-методикалык жана маалыматтык камсыздалышы.**

Магистрлерди даярдоонун негизги билим берүүчү программасын ишке ашыруу үчүн ар бир магистрантка НББП каралган дисциплиналардын толук тизмеси (модуль) боюнча түзүлгөн маалымат базалары жана китепкана фонду жеткиликтүү болууга тийиш. ЖОЖ билим берүү программасы лабораториялык практикумдарды жана практикалык иштерди (калыптандырылуучу компетенцияларды эске алуу менен аныкталат) камтууга тийиш.

Китепкананын фондунда бардык циклдердин базалык бөлүгүндөгү дисциплиналар боюнча акыркы 10 жылда (гуманитардык, социалдык, экономикалык циклдин базалык бөлүгүндөгү дисциплиналар боюнча – 5 жыл) чыккан басылма же электрондук негизги окуу китептери болууга тийиш. Жождун билим берүү программасы дистанттык формада окуган магистранттар үчүн билим берүүчү маалыматтык ресурстар (видеосабак, видеопрезентация) менен камсыз болууга тийиш.

Магистранттар үчүн атамекендик жана чет өлкөлүк жождор, ишкана жана уюмдар менен ыкчам маалымат алмашуу, заманбап кесиптик маалымат базаларына, маалыматтык жана издөө системаларына кирүү мүмкүнчүлүгү камсыз кылынууга тийиш.

**5.3.3. Окуу процессин материалдык-техникалык камсыздоо:**

Магистрди даярдоонун негизги билим берүү программасын ишке ашыруучу ЖОЖ лабораториялык, дисциплиналык жана дисциплиналар аралык даярдоонун, студенттердин ЖОЖдун окуу планында каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү, же магистрлерди натыйжалуу илимий-практикалык даярдоону камсыз кылуучу базаларды түзүп бере турган ИИИ менен, ишканалар менен туруктуу байланышты камсыз кылуучу материалдык-техникалык базасы болуусу керек.

Перечень необходимого материально технического обеспечения, позволяющего реализовывать ООП подготовки магистров:

* лекционные аудитории, учебные кабинеты, компьютерные классы, объекты для проведения практических и творческих лабораторных занятий должны быть оборудованы соответствующими современными компьютерами, цифровыми технологиями и программными обеспечениями;
* информационные и теле-радиокоммуникационные технологии должны поддерживаться на современном уровне с должным интернет-трафиком, с соответствующими технологическими средствами;
* при необходимости должны быть созданы требуемые условия для получения образования обучающимися с ограниченными возможностями;
* помещения для проведения семинарских и практических занятий (оборудованные учебной мебелью);
* кабинеты для занятий по иностранному языку (имеющую рабочие места для студентов, оснащенные компьютерами с доступом к базам данных и Интернет, звукозаписи), компьютерные классы; спортивный зал; библиотека (электронная библиотека), читальный зал с выходом в интернет; актовый зал, столовой и медпункта.

**5.3.4. Бүтүрүүчүлөрдү даярдоонун сапатын баалоо.**

 Магистратуранын НББП нын программасын өздөштүрүү сапатына баа берүү прогресстин үзгүлтүксүз мониторингин, студенттерди аралык аттестациялоону жана бүтүрүүчүлөрдү акыркы мамлекеттик аттестациялоону камтышы керек.

Ар бир дисциплина боюнча магистранттардын учурдагы жетишкендиктерин көзөмөлдөө жана мерчемдик аттестациялоонун так формалары жана жол-жоболору жож тарабынан өз алдынча иштелип чыгылат жана жана окуунун биринчи айында окуп жаткандарга маалымат берилет.

Окуп жаткандардын жеке жетишкендиктерин магистратуранын НББПда каралган ар бир этапка тиешелүү талаптарга ылайык келишин тастыктоо үчүн (учурдагы жана мерчемдик аттестация) билимди, көндүмдөрдү жана алган билимдердин деңгээлин баалоого мүмкүндүк берген тапшырмаларды, текшерүү иштерин, тесттерди жана көзөмөл усулдарын камтыган баалоо каражаттарынын фонду түзүлөт. Баалоо фонду жож тарабынан иштелип чыгылат жана бекитилет.

ЖОЖ магистрлердин компетенцияларын баалоо жана көзөмөлдөө системасын алардын келечектеги кесиптик ишинин шарттарына максималдуу жакындаштыруу үчүн шарттарды түзүшү керек. Бул максатта белгилүү бир дисциплинанын окутуучуларынан тышкары, иш берүүчүлөр (кызыккан ишканалардын, изилдөө институттарынын, фирмалардын өкүлдөрү), чектеш дисциплиналарды окуган окутуучулар тышкы эксперт катары жигердүү пайдаланылышы керек.

Окуп жаткандарга белгиленген тартипте окуу процессинин мазмунун, уюштурулушун жана сапатын, ошондой эле айрым мугалимдердин ишин баалоо мүмкүнчүлүгү берилиши керек.

Бүтүрүүчү квалификациялык иштин мазмунуна, көлөмүнө жана түзүмүнө коюлуучу талаптар, ошондой эле мамлекеттик сынакка кирүүчү дисциплиналардын тизмеси жогорку окуу жайы тарабынан түзүлөт.

Бүтүрүүчү квалификациялык иш магистратуранын НББП ылайык практика жана илимий изилдөө мезгилинде магистрдик диссертация түрүндө жүзөгө ашырылат жана ал магистр даярдалып жаткан иштин түрүнүн (түрлөрүнүн): илимий-изилдөө, илимий-педагогикалык, долбоорлоо, тажрыйбалык, тажрыйбалык-конструкторлук, технологиялык, аткаруучулук, чыгармачылык) милдеттерин чечүү менен байланышкан өз алдынча жана логикалык жактан аяктаган бүтүрүүчү квалификациялык иш болот.

Магистрдик диссертациянын темасы кесиптик маселелерди чечүүгө багытталышы керек:

* изилденип жаткан проблеманын мазмунун, анын тарыхый таанып билүүдөгү маанисин жана ордун аныктай алуу;
* изилдөөнүн максат жана милдеттерин аныктай билүү, изилдөө гипотезаларын алып чыгуу жана негидей билүү;
* өз алдынча ишинин планын түзүү көндүмдөрү; этаптарды аныктоо жана өзүн-өзү көзөмөлдөөнүн натыйжалуу формасын тандай билүү;
* заманбап маалыматтык технологияларды пайдалануу менен библиографиялык ишти жүргүзүү көндүмдөрү;
* изилдөөнүн зарыл болгон ыкмаларын тандай билүү, конкреттүү изилдөөнүн милдеттерине ылайык колдонулуп жаткан ыкмаларды өзгөртө, жаңыларын иштеп чыга билүү;
* тийиштүү булактарды, адабияттарды тартуу менен музейлердин ишин, ошондой эле КР жана чет өлкөлөрдөгү маданий жана табият мурастарын сактоо боюнча талдоо жүргүзүү;
* алынган натыйжаларды өз алдынча иштеп чыгуу, аларды талдоо, алардын үстүнөн ой жүгүртүү көндүмдөрү;
* жасалган иштин натыйжаларын баяндама, реферат, илимий макала түрүндө жазуу көндүмдөрү;

Бүтүрүүчү квалификациялык ишти аткарууда магистранттар тереңдетилген билимге, көндүмдөргө жана жалпы маданий жана кесиптик компетенттүүлүккө таянып, кесиптик ишмердүүлүгүнүн көйгөйлөрүн заманбап деңгээлде өз алдынча чечип, атайын маалыматты кесипкөй катары баяндоого, өз көз карашын илимий далилдерди келтирүү менен коргоо жөндөмүн көрсөтүшү керек.
 Мамлекеттик экзамендердин программасы жож тарабынан өз алдынча иштелип чыгат. Магистранттын компетенттүүлүгүн объективдүү баалоо үчүн, экзамендин суроолору жана тапшырмалары комплекстүү жана конкреттүү компетенцияны калыптандырган түрдүү окуу циклдеринин тандалган бөлүмдөрүнө дал келиши керек.

**Ж. Баласагын атындагы КУУнун**

**алдындагы КР ББжИМнин ОМБнин тѳрагасы** **Темиров Б.К.**

**Түзүүчүлѳр:**

Ж. Баласагын атындагы КУУнун

Тарых жана чѳлкѳм таануу факультетинин деканы Сырдыбаев Т.Т

т.и.к., профессор

Ж. Баласагын атындагы КУУнун

“Чѳлкѳм таануу жана кыргыз таануу

Кафедрасынын башчысы, профессор, т.и.к Омурова Ж.О.

Ж. Баласагын атындагы КУУнун

«Жалпы тарых» кафедрасынын профессору, т.и.д. Галиева З.И.

Ж. Баласагын атындагы КУУнун

«Жалпы тарых» кафедрасынын доценти, т.и.к. Момошева Н.К.

Ж. Баласагын атындагы КУУнун

Археология, этнология, булак таануу жана

тарыхнаама кафедрасынын доценти, т.и.к. Эралиев С.Н.

И. Арабаев атындагы КМУнун проф., т.и.д. Усупова Н.С.

Кыргыз улуттук тарых музейинин мүдүрү, Алмакучкуов К. М.

э.и.к.

КР Өкмѳтүнѳ караштуу Мамлекеттик каттоо Кызматына

караштуу Архивдик агентствонун мүдүрү Алыбаева М.А.

КР УИАнын ХХ-XXI кк. Кыргызстан тарыхы Кубатова А.

бѳлүмүнүн башчысы, т.и.к.

«Манас» атындагы КТУнин Табалдиев К.Ш. доценти, т.и.к.

Ж. Баласагын атындагы КУУнун

«Жалпы тарых» кафедрасынын доценти, т.и.к. Жалиева Б.С.

И. Арабаев атындагы КМУнун

Чѳлкѳм таануу кафедрасынын башчысы, Абалова Н.Ж.

PhD